PATVIRTINTA

 Plungės akademiko Adolfo Jucio pagrindinės

mokyklos direktoriaus 2017-02-17

įsakymu Nr. V-21

**PLUNGĖS AKADEMIKO ADOLFO JUCIO PAGRINDINĖS MOKYKLOS SVEIKATOS STIPRINIMO PROGRAMA „SVEIKI IR LAIMINGI“ 2017-2021 m.**

1. **BENDROSIOS NUOSTATOS**
2. Plungės akademiko Adolfo Jucio pagrindinės mokyklos Sveikatos stiprinimo programa

„Sveiki ir laimingi“ 2017-2021 m. (toliau-programa), sudarytą atsižvelgus į strateginius įstaigos planus, mokyklos veiklos programą, ugdymo planus, turimą patirtį, bendruomenės poreikius, nustato 2017-2021 m. tikslus bei uždavinius, apibrėžia prioritetus ir priemones uždaviniams vykdyti.

1. Programa siekiama formuoti mokinių sveikos gyvensenos įgūdžius, bendromis mokytojų bei

bendruomenės pastangomis kurti integruotą, visaapimančią sveikatos stiprinimo sistemą bei sveikatai palankią aplinką.

1. Programą įgyvendins mokyklos administracija, pedagogai, švietimo pagalbos specialistai,

mokiniai ir jų tėvai.

1. **PROGRAMOS ĮGYVENDINIMO ANALIZĖ**

2016-2017 m. mokykloje mokosi 214 mokinių, dirba 39 pedagoginiai darbuotojai, 11

aptarnaujančio personalo. Mokykla dirba viena pamaina.

Sveikatos saugojimo ir stiprinimo programoje didelis dėmesys bus skirtas sveikos gyvensenos propagavimui, įgūdžių formavimui, gerosios patirties sklaidai. Mokykla glaudžiai bendradarbiauja su Plungės rajono savivaldybės Visuomenės sveikatos biuru.

Mokykla daug metų dalyvauja Plungės rajono savivaldybės Visuomenės sveikatos rėmimo specialiosios programos priemonių atrankos konkursuose ir sėkmingai vykdo ir įgyvendina sveikos gyvensenos programas: „Sveikos gyvensenos įgūdžių ugdymas pradinėse klasėse“, „Skatinkime judėjimą ir fizinį aktyvumą“, „Mokinių sveikatingumo ir fizinio aktyvumo skatinimas per neformaliojo užimtumo formas“, „Mokinių fizinio aktyvumo ir judėjimo skatinimas per sportą“, „Fizinis aktyvumas per sportą“, „Sportuokime linksmai! Gyvenkime sveikai!“, „Sveikos gyvensenos ugdymas 5-6 klasėse per technologijų, kūno kultūros pamokas bei neformaliojo ugdymo užsiėmimus“, „Kartu pasitikime vasarą!”, „Aš noriu! Aš galiu!“.

Apskrities ir savivaldybės lygmeniu organizavo konferencijas „Moksleiviai prieš AIDS“, „Mokykla be narkotikų - ateities mokykla“. Nuo 2015 m. mokykla vykdo Olweus patyčių prevencijos programą.

Mokykla dalyvauja tarptautinės programos eTwinning projektuose, „Solidarumo bėgime“. Pagal Plungės akademiko Adolfo Jucio pagrindinės mokyklos direktoriaus patvirtintą 2016

m. rugpjūčio 31 d. įsakymu Nr. V-57 „2016-2017 m. m. pradinio ir pagrindinio ugdymo programų ugdymo planą“ yra numatytas programų integravimas į dėstomus dalykus:

\* Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 integruojama 1-4 klasėse į pasaulio pažinimo bei dailės pamokas, 5-10 klasėse į chemijos, rusų k., biologijos, dailės, fizikos, dorinio ugdymo, žmogaus saugos bei gamta ir žmogus dėstomus dalykus. Taip pat į klasių auklėtojų veiklos planus, socialinio pedagogo ir visuomenės sveikatos specialisto veiklą.

\* Rengimo šeimai ir lytiškumo ugdymo programa, patvirtinta Lietuvos Respublikos švietimo ir mokslo ministro 2007 m. vasario 7 d. įsakymu Nr. ISAK-179 1-4 klasėse integruojama į dailės ir lietuvių k. dėstomus dalykus, 5-10 klasėse į lietuvių kalbos, gamta ir žmogus, biologijos, dorinio ugdymo dėstomus dalykus. Į klasių auklėtojų veiklos planus, socialinio pedagogo bei visuomenės sveikatos specialisto veiklą.

\* Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 integruojama į visus mokomuosius dalykus.

\* Pagrindinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 integruojama į lietuvių k., technologijų ir dailės dėstomus dalykus.

\* Laisvės kovų istorija integruojama į istorijos, pilietiškumo pagrindų ir lietuvių k. ir literatūros pamokas.

\* 8 klasėms parengtuose ilgalaikiuose planuose informacinių technologijų mokytojai I-ame pusmetyje numato IT integruoti su technologijų, rusų k., lietuvių k. ir literatūros, chemijos ir istorijos dėstomais dalykais. II-ame pusmetyje – su matematikos, dailės, anglų k., technologijų dėstomais dalykais. Pamokų integravimas numatomas mokytojų ilgalaikiuose planuose. Apskaitai užtikrinti ugdymo plane integruotos pamokos pildomos el. dienyne.

\* 1-4 klasėse į visus mokomuosius dalykus integruojama žmogaus sauga.

Mokykla dalyvauja programose „Pienas vaikams“, „Vaisių vartojimo programa“.

Kasmet mokykloje vyksta jau tradiciniais tapę sveikatos stiprinimo renginiai: „Sporto šeimų turnyras“, „Žemės diena“, „Tolerancijos diena‘, „AIDS diena“, „Pasaulinė diena be tabako“, „Savaitė BE PATYČIŲ“ ir kt.

Mokyklos moksleiviai aktyviai dalyvauja konkurse „Sveikuolių sveikuoliai“.

Taip pat vieni iš pirmųjų dalyvavome burnos ertmės profilaktikos pradinių klasių mokiniams programoje.

1. **SVEIKATOS STIPRINIMO IR UGDYMO VEIKLOS SITUACIJOS ANALIZĖ**

|  |  |
| --- | --- |
| **STIPRIOSIOS PUSĖS** | **SILPNOSIOS PUSĖS** |
| Mokyklos bendruomenė sutinka, kad sveikatos stiprinimas yra vienas iš prioritetinių sričių ir pasirengusi įgyvendinti sveikatos stiprinimo programą. Mokykla turi ilgametę patirtį organizuojant sveikos gyvensenos ir sveikatos stiprinimo programas. Aktyviai vykdomas komandinis darbas, projektinė veikla, diegiami pažangūs ugdymo metodai. Prie mokyklos yra įrengta treniruoklių aikštelė vaikams. Keliama pedagogų kvalifikacija.  | Mažas mokinių fizinis aktyvumas. Žalingų įpročių vyravimas moksleivių tarpe. Tėvų dėmesio stoka sveikos mitybos įpročių ugdyme, vaikų sveikatai, sveikos psichosocialinės aplinkos kūrimui. Mažėjantis papildomų lėšų pritraukimas iš aplinkos. Trūksta priemonių ugdymo proceso modernizavimui. Visuomenės sveikatos specialistė dirba tik vieną dieną per savaitę.  |

|  |  |
| --- | --- |
| **GALIMYBĖS** | **GRĖSMĖS** |
| Gerinti įstaigos įvaizdį, veiklos pristatymą. Tobulinti glaudesnį bendradarbiavimą su socialiniais partneriais. Naujų partnerių paieška ir bendradarbiavimas bendruomenės sveikatos stiprinimo klausimais. Informacijos sklaida rajono bei nacionaliniame lygmenyje. Prioritetą skirti teikiamų paslaugų bei ugdymo (si) kokybės gerinimui.  | Mažėjantis mokinių skaičius. Dalies mokinių tėvų abejingumas. Išteklių stoka. Vaikų sveikatos indekso blogėjimas. Bendruomenės motyvacijos stoka.Mažas mokinių fizinis aktyvumas. |

1. **ILGALAIKIS PROGRAMOS TIKSLAS**

**Formuoti mokinių sveikos gyvensenos įgūdžius bendromis mokytojų, bei**

**bendruomenės pastangomis, kurti integruotą ir vieningą sveikatos stiprinimo sistemą bei sveikatai palankią aplinką.**

**IV.1. Trumpalaikiai tikslai:**

* 1. Sukurti mokyklai sveikatos ugdymo struktūrą.
	2. Kurti ir plėtoti gerus mokyklos bendruomenės narių santykius.
	3. Sukurti saugią, sveikatai palankią ugdymui aplinką.
	4. Racionaliai panaudoti mokyklos bendruomenės žmogiškuosius ir materialiuosius

išteklius sveikatos stiprinimui ir sveikatos ugdymui.

* 1. Ugdyti sveikatai palankias kompetencijas mokyklos bendruomenei.
	2. Skleisti sveikatos stipinimo veiklos patirtį mokykloje ir už jos ribų.

**IV.2. Uždaviniai:**

2.1. Užtikrinti sveikatą stiprinančios mokyklos veiklos planavimą ir įgyvendinimą.

2.2. Puoselėti glaudų tarpusavio ryšį tarp mokyklos bendruomenės narių.

2.3. Gerinti mokymosi, darbo ir poilsio sąlygas mokyklos bendruomenės nariams.

2.4. Sutelkti bendruomenės narius sveikatos stiprinimo ir sveikatos ugdymo veiklai,

racionaliai panaudoti esamus materialinius išteklius.

2.5. Užtikrinti sveikatos ugdymo kokybę, puoselėti mokyklos bendruomenės kultūrą.

2.6. Užtikrinti sveikatos stiprinančios mokyklos sampratos ir veiklos patirties sklaidą

mokykloje ir už jos ribų.

1. **SVEIKATOS STIPRINIMO PROGRAMA 2017-2021 m.**

**1-a veiklos sritis. SVEIKATOS STIPRINIMO VEIKLOS VALDYMO STRUKTŪRA,**

**POLITIKA IR KOKYBĖS GARANTAVIMAS**

**Tikslas - Sukurti mokyklai sveikatos ugdymo struktūrą.**

**Uždavinys- Užtikrinti sveikatą stiprinančios mokyklos veiklos planavimą ir įgyvendinimą.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| 1.1. | Sudaryti sveikatos stiprinimo mokykloje personalinę sudėtį.  | 2017 m. vasaris | Direktorius |
| 1.2.  | Sukurti sveikatą stiprinančios mokyklos veiklos sistemą. Kasmet koreguoti sveikatos stiprinimo grupės personalinę sudėtį, pasiskirstyti atsakomybe už atskiras veiklas.  | 2016 - 2021 m. | Sveikatos stiprinimo veiklos mokykloje personalinė sudėtis |
| 1.3. | Sveikatos ugdymas yra integruotas į bendrojo lavinimo dėstomus dalykus. | 2017 - 2021 m.  | Direktoriaus pavaduotoja ugdymui |
| 1.4.  | Vertinti sveikatos stiprinimo veiklą, rezultatus ir pokyčius. | Kartą per metus | Sveikatos stiprinimo veiklos mokykloje personalinė sudėtis |
| 1.5.  | Skleisti informaciją apie sveikatos stiprinimą, sveiką gyvenseną mokyklos internetinėje svetainėje, rajoninėje spaudoje. | Nuolat | Sveikatos stiprinimo veiklos mokykloje personalinė sudėtis |
| Laukiamas rezultatas- Tobulės sveikatos priemonių sistema. Bus labiau plėtojami sveikatos ugdymo procesai. Į sveikatos stiprinimo veiklą įsitrauks daugiau bendruomenės narių.  |

Vertinimo šaltiniai: mokyklos veiklos programa, mokyklos direktoriaus įsakymai, mokyklos tarybos, mokytojų tarybos, mokinių tarybos, Vaiko gerovės komisijos, Sveikatos stiprinimo veiklą mokykloje organizuojančios grupės protokolai, mokytojų ir pagalbos mokiniui specialistų planai ir kt.

Vertinimo metodai: dokumentų analizę, pokalbiai, diskusijos, veiklų stebėjimas, tyrimai.

**2-a veiklos sritis. PSICHOLOGINĖ APLINKA.**

**Tikslas- Kurti ir plėtoti gerus mokyklos bendruomenės narių santykius.**

**Uždavinys- Puoselėti glaudų tarpusavio ryšį tarp mokyklos bendruomenės narių.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| 2.1.  | Sudaryti galimybes dalyvauti sveikatos stiprinimo programoje visiems bendruomenės nariams.  | Nuolat | Sveikatos stiprinimo veiklos mokykloje personalinė sudėtis |
| 2.2.  | Inicijuoti ir organizuoti priemones, numatančias bendruomenės narių gerų tarpusavio santykių kūrimą bei bendrus sveikatos stiprinimo renginius.  | 2017-2021 m. | Mokyklos metodinė taryba |
| 2.3.  | Padėti spręsti mokiniams kylančius sunkumus (saugumo užtikrinimas, adaptacija). Asmeninės ir grupinės konsultacijos mokiniams ir jų tėvams.  | Nuolat | AdministracijaSocialinis pedagogas Visuomenės sveikatos priežiūros specialistas |
| 2.4. | Organizuoti socializacijos projektus. Vesti individualius ir grupinius socialinių įgūdžių ugdymo užsiėmimus: organizuoti stovyklas, poreikį tenkinančius neformaliojo vaikų švietimą būrelius ir kt.  | Nuolat | MokytojaiSocialinis pedagogas |
| 2.5.  | Vykdyti prevencijos programas: Olweus, „Gyvenimo įgūdžių ugdymas“ ir kt. | 2017-2021 m. | Sveikatos stiprinimo veiklos mokykloje personalinė sudėtisKlasių auklėtojai |
| Laukiamas rezultatas – įstaigoje susiformavęs palankus mikroklimatas, geri mokinių, pedagogų, šeimos ir visuomenės tarpusavio santykiai. |

Vertinimo šaltiniai: mokyklos vidaus tvarkos taisyklės, mokinių elgesio taisyklės, pamokų tvarkaraščiai, ataskaitos, mokyklos veiklos programa, mokyklos direktoriaus įsakymai ir kt.

Vertinimo metodai: dokumentų analizė, pokalbiai su mokiniais, tėvais, mokytojais, tyrimai.

**3-ia veiklos sritis. FIZINĖ APLINKA.**

**Tikslas-** **Sukurti saugią, sveikatai palankią ugdymui aplinką.**

**Uždavinys- Gerinti mokymosi, darbo ir poilsio sąlygas mokyklos bendruomenės nariams.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| 3.1.  | Tvarkyti mokyklos aplinką.  | Nuolat | Direktoriaus pavaduotojas ugdymo reikalams |
| 3.2. | Vykdyti mokymo kabinetų, poilsio zonų, tinkamą įrengimą, apšvietimą, vėdinimą, šildymą.  | Nuolat | Direktoriaus pavaduotojas ugdymo reikalams |
| 3.3.  | Parengti ir nuolat atnaujinti patalpų remonto, baldų, ugdymo priemonių poreikio programą.  | Kartą metuose | AdministracijaDirektoriaus pavaduotojas ūkio reikalams |
| 3.4.  | Moksleivių maitinimo organizavimo pagal higienos reikalavimus ir sveikos mitybos principus stebėjimas. | Nuolat | AdministracijaVisuomenės sveikatos priežiūros specialistasValgyklos darbuotojai |
| 3.5.  | Ugdymo proceso organizavimas pagal higienos reikalavimus: tvarkaraščių sudarymas, ugdymo krūvių reguliavimas, mokymas namuose.  | Nuolat | AdministracijaVisuomenės sveikatos priežiūros specialistas MokytojaiKlasių auklėtojai |
| Laukiamas rezultatas- Sukurtos sveikos ir patrauklios mokymosi, darbo, poilsio ir higienos reikalavimus atitinkančios sąlygos.  |

Vertinimo šaltiniai: mokyklos veiklos programa, mokyklos direktoriaus įsakymai, finansinės ataskaitos, posėdžių protokolai ir kt.

Vertinimo metodai: dokumentų analizė, valgiaraštis, tyrimai, stebėjimas.

**4 –a veiklos sritis. ŽMOGIŠKIEJI IR MATERIALIEJI IŠTEKLIAI.**

**Tikslas- Racionaliai panaudoti mokyklos bendruomenės žmogiškuosius ir materialiuosius išteklius sveikatos stiprinimui ir sveikatos ugdymui.**

**Uždavinys- Sutelkti bendruomenės narius sveikatos stiprinimo ir sveikatos ugdymo veiklai, didinti bendruomenės narių kompetenciją sveikatos stiprinimo srityje.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| 4.1.  | Užtikrinti kvalifikacijos tobulinimo galimybes | 2017-2021 m. | Direktoriaus pavaduotoja ugdymui |
| 4.2.  | Dalyvauti seminaruose, parodose, gerosios patirties sklaidos renginiuose, susijusiuose su sveikatos ugdymo ir sveikos gyvensenos propagavimu.  | 2017-2021 m. | Direktoriaus pavaduotoja ugdymui |
| 4.3.  | Didinti mokytojų vaidmenį formuojant sveikos gyvensenos sampratą ir įpročius moksleivių tarpe. Integruoti sveikatos ugdymo programas į bendrojo lavinimo dalykus.  | Nuolat | Administracija |
| 4.4.  | Įtraukti socialinius partnerius įgyvendinat sveikatingumo programą | 2017-2021 m. | Sveikatos stiprinimo veiklos mokykloje personalinė sudėtis |
| 4.5.  | Įsigyti metodinės literatūros ir kitų priemonių susijusių su sveikatos ugdymu. | Kartą per metus | Mokyklos bibliotekos vedėja |
| Laukiamas rezultatas- didės bendruomenės narių kompetencija sveikatos ugdymo srityje, plėsis sveikatos stiprinimo srityje galimybės. |

Vertinimo šaltiniai: mokyklos sveikatos ugdymo programa, bendradarbiavimo sutartys, kvalifikacijos tobulinimo pažymėjimai, finansinės ataskaitos.

Vertinimo metodai: pokalbiai, stebėjimas, aptarimai, dokumentų analizė.

**5-a veiklos sritis. SVEIKATOS UGDYMAS**

**Tikslas- Ugdyti sveikatai palankias kompetencijas mokyklos bendruomenei.**

**Uždavinys- Užtikrinti sveikatos ugdymo kokybę, puoselėti mokyklos bendruomenės kultūrą.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| 5.1.  | Tradicinių renginių organizavimas įtraukiant kuo daugiau bendruomenės narių.  | Nuolat | AdministracijaMokytojaiSveikatos stiprinimo veiklos mokykloje personalinė sudėtis |
| 5.2.  | Bendradarbiauti rajono ir šalies mastu su sveikatą stiprinančiomis mokyklomis.  | Kasmet | AdministracijaSveikatos stiprinimo veiklos mokykloje personalinė sudėtis |
| 5.3.  | Įtraukti sveikatos ugdymą į dalykų ilgalaikius teminius planus | 2017-2021 m.  | Administracija |
| 5.4.  | Bendradarbiauti su sveikatos priežiūros įstaigomis. | Nuolat | Visuomenės sveikatos priežiūros specialistas |
| Laukiamas rezultatas- bendruomenės nariams susiformuos sveiko gyvenimo įgūdžiai ir nuostatos, įgis sveikos gyvensenos bei higienos žinių, didės mokinių atsparumas žalingiems įpročiams.  |

Vertinimo šaltiniai: mokyklos veiklos programa, mokytojų dėstomų dalykų ilgalaikiai planai, Tamo dienynas, metinės ataskaitos, sveikatos ugdymo programa.

Vertinimo metodai: dokumentų analizė, apklausos, aptarimai, diskusijos.

**6-a veiklos sritis. SVEIKATĄ STIPRINANČIOS MOKYKLOS VEIKLOS SKLAIDA IR TĘSTINUMO LAIDAVIMAS**

**Tikslas- Skleisti sveikatos stipinimo veiklos patirtį mokykloje ir už jos ribų.**

**Uždavinys- Užtikrinti sveikatos stiprinančios mokyklos sampratos ir veiklos patirties sklaidą mokykloje ir už jos ribų.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| 6.1.  | Nuolat skleisti sveikatos stiprinimo patirtį mokykloje, mokyklos internetinėje svetainėje, konferencijose, seminaruose, žiniasklaidoje. | Nuolat | Sveikatos stiprinimo veiklos mokykloje personalinė sudėtis |
| 6.2.  | Dalyvauti sveikatą stiprinančių mokyklų renginiuose, organizuojamuose seminaruose, skaityti pranešimus, pristatyti veiklą.  | 2017-2021 m.  | Mokytojai |
| 6.3.  | Sukurti sveikatos puslapį mokyklos internetinėje svetainėje. | 2017 m.  | Svetainės administratorius |
| Laukiamas rezultatas- vyks sveikatą stiprinančios mokyklos veiklos patirties sklaida.  |

Vertinimo šaltiniai: straipsnių kopijos, pranešimų medžiaga, informacija internetinėje svetainėje.

Vertinimo metodai: pranešimai, pokalbiai, apklausos, publikuotų straipsnių, pranešimų kaupimas.

1. **SVEIKATOS STIPRINIMO VEIKLOS VERTINIMAS**

Sveikatos saugojimo ir stiprinimo veiklos vertinimas atliekamas kartą metuose. Vertinimą koordinuos direktoriaus pavaduotoja ugdymui. Vertinimas atliekamas šiais kriterijais ir metodais:

**Kriterijai:**

Sveikatą stiprinančios mokyklos veiklą organizuojančios grupės planai ir ataskaitos.

Mokinių sveikatos duomenų analizė.

Mokyklos bendruomenės aktyvumas įgyvendinant sveikatos stiprinimo priemones.

Mokytojų ir mokiniui pagalbos specialistų kvalifikacijos kėlimas, jų patirties sklaida.

Patirties sklaidos dokumentai.

Publikacijos spaudoje, skaitytus pranešimus bei kvalifikacijos kėlimą seminaruose patvirtinantys dokumentai, pristatyti darbai.

Mokyklos ugdymo(si) aplinkos turtinimas.

**Metodai:**

Mokinių sveikos gyvensenos įgūdžių ir nuostatų vertinimas.

Mokinių sergamumo analizė.

Bendruomenės narių apklausa (anketavimas), veiklos planavimo analizė.

Pokalbiai, stebėjimai, vertinimai bei jų analizė.

1. **LĖŠŲ ŠALTINIAI**

Programai įgyvendinti bus skiriama savivaldybės biudžeto, valstybės biudžeto specialiosios tikslinės dotacijos (mokinio krepšelio lėšos), dalis mokyklos 2 proc. pajamų lėšų. Dalis programos bus finansuojama iš projektų ir rėmėjų lėšų.

1. **BAIGIAMOSIOS NUOSTATOS**

Programos įgyvendinimą koordinuos mokyklos socialinis pedagogas.

Programos įgyvendinimo kontrolę vykdys direktoriaus pavaduotoja ugdymui.

Už programos vykdymą bus atsiskaitoma Plungės akademiko Adolfo Jucio pagrindinės mokyklos bendruomenei, mokyklos tarybai, kitoms pavaldžioms institucijoms.

Apie programos vykdymą bus informuojama mokyklos internetinėje svetainėje [www.adolfojucio.plunge.lm.lt](http://www.adolfojucio.plunge.lm.lt), mokyklos stenduose, spaudoje.

Atsižvelgiant į mokyklos bendruomenės poreikius bei programos įgyvendinimą, strateginį planą bei metinę veiklos programą Sveikatos stiprinimo programa gali būti koreguojama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_